See kook sobib sõbrapäevaga ideaalselt kokku, kuna sisaldab šokolaadi ning on kaunistatud südametega. Kuivatatud kirsid koogi sees üllatavad ning mahe toorjuustuvaht  koos šokolaadiga pakub võrratu maitseelamuse. Piisb tükikesest magusaisu rahuldamiseks (vähemalt minu puhul, kes ei jõua poolt tahvlit šokolaadigi korraga ära süüa :P). Põhja tegin eelmisel õhtul valmis ning hommikul lõikasin pooleks ja valmistasin toorjuustuvahu. Ilusat sõbrapäeva kõigile!     PÕHI:    VAHELE:    KAUNISTAMISEKS:    Eralda munakollased munavalgetest. Sulata või ja tükeldatud šokolaad väikses kastrulis. Vahusta munakollased suhkrutega. Lisa vahustamist jätkates  sulatatud šokolaad. Sega kirsid jahuga ja lisa taina hulka. Lõpuks vahusta munavalged näpuotsatäie soolaga ja sega taina hulka. Vala 24 cm läbimõõduga küpsetuspaberiga kaetud lahtikäivasse vormi. Küpseta 200 kraadises ahjus 40 minutit.  Lase jahtuda. Lõika kaheks kettaks ja tõsta alumine serveerimisalusele. Määri peale pool maasikamoosikogusest. Vahusta koor suhkru ja vanillsuhkruga, sega toasooja toorjuustuga. Tõsta pool vahukogusest moosile. Kata teise koogikettaga ja määri peale moosi ja  vahukoore-toorjuustuvahtu. Vahetult enne serveerimist puista nonparellidest tordi peale süda(med).